Ο **Ιωσήφ "Σήφης" Δασκαλάκης** (γεννημένος στις 7 Αυγούστου 1982) είναι Έλληνας πρώην ποδοσφαιριστής ο οποίος αγωνιζόταν ως τερματοφύλακας.

Καριέρα
-------

Ο Δασκαλάκης ξεκίνησε την καριέρα του από την ομάδα της γενέτειράς του, ΟΦΗ, αγωνιζόμενος κυρίως ως αναπληρωματικός τερματοφύλακας του Μιχάλη Σηφάκη. Στην συνέχεια, μετακόμισε στον γειτονικό κρητικό σύλλογο της Σούπερ Λίγκα, Εργοτέλη, όπου και παρέμεινε για διάστημα 5 ετών (τα τελευταία 4 εκ των οποίων τα πέρασε αγωνιζόμενος ως βασικός τερματοφύλακας του συλλόγου) πραγματοποιώντας συνολικά 90 συμμετοχές με τα χρώματα της ομάδας. Οι σταθερές του εμφανίσεις με τον Εργοτέλη προκάλεσαν το ενδιαφέρον του πρωταθλητή Ελλάδας, Ολυμπιακού, ο οποίος και απέκτησε τον Δασκαλάκη το καλοκαίρι του 2011, προκειμένου να αποτελέσει τον αναπληρωματικό του Φράνκο Κοστάντζο. Η παρουσία του στον πρωταθλητή Ελλάδας διήρκεσε έναν χρόνο, στην διάρκεια της οποίας η ομάδα πραγματοποίησε το νταμπλ για την σεζόν 2011-12. Ο Δασκαλάκης πραγματοποίησε μία μόνον εμφάνιση με τα χρώματα του συλλόγου στην διάρκεια της συγκεκριμένης σεζόν, καθώς κατέληξε να αποτελεί εναλλακτική λύση του τρίτου τερματοφύλακα της ομάδας, Μπάλας Μέγερι, έπειτα από την λύση του συμβολαίου του Κοστάντζο.

Το 2012, ο Δασκαλάκης υπέγραψε συμβόλαιο συνεργασίας με την προσφάτως προβιβασθείσα στην Σούπερ Λίγκα, Βέροια, ωστόσο τέθηκε άμεσα εκτός της αρχικής ενδεκάδας του συλλόγου, αφότου δέχθηκε δύο τέρματα στην διάρκεια του ντεμπούτου του σε αναμέτρηση απέναντι στην πρώην ομάδα του, Ολυμπιακό. Αποχώρησε από τον σύλλογο στην διάρκεια του καλοκαιριού του 2013, βάζοντας την υπογραφή του σε συμβόλαιο διάρκειας τριών ετών με την ομάδα από την οποία και ξεκίνησε την καριέρα του, τον ΟΦΗ. Η δεύτερη παρουσία του με τον ΟΦΗ, ωστόσο, επίσης τερματίστηκε πρόωρα έπειτα από διαμάχη του με τον προπονητή Τζεννάρο Γκαττούζο, ο οποίος και απαίτησε ο Δασκαλάκης και ο συμπαίκτης του, Μιχαήλ Φραγκουλάκη, να απομακρυνθούν από τον σύλλογο.

Έναν χρόνο έπειτα από την διαμάχη του με τον σύλλογο, ο Δασκαλάκης επέστρεψε στον ΟΦΗ τον Οκτώβριο του 2015 βάζοντας την υπογραφή του σε συμβόλαιο μονοετούς διάρκειας, έπειτα από την αίτηση πτώχευσης του συλλόγου το 2015 και τον, ως συνέπεια, υποβιβασμό του στην Γ΄ Εθνική, τρίτη κατηγορία του συστήματος ποδοσφαιρικών πρωταθλημάτων Ελλάδας. Ωστόσο, καθώς η ομάδα προχώρησε στην απόκτηση των έμπειρων αμυντικών Μηνά Πίτσου, Κώστα Κιάσσου και Ηλία Κώτσιου στην διάρκεια της χειμερινής μεταγραφικής περιόδου του 2016, λόγω περιορισμού στον αριθμό των παικτών άνω των 33 ετών με δικαίωμα συμμετοχής με σύλλογο της Γ΄ Εθνικής, ο Δασκαλάκης αποδεσμεύτηκε από τον σύλλογο τον Φεβρουάριο του 2016.

Τίτλοι
------

* **Ολυμπιακός**:
	+ Σούπερ Λίγκα (1) : 2011-12
	+ Κύπελλο Ελλάδας (1) : 2012

Παραπομπές
----------

1. 1 2  «Ερυθρόλευκος ο Δασκαλάκης». sport24.gr. 30 Ιουνίου 2011. Ανακτήθηκε στις 18 Αυγούστου 2016.
2. ↑  «ΑΝΑΚΟΙΝΩΘΗΚΕ ΑΠΟ ΤΗ ΒΕΡΟΙΑ Ο ΔΑΣΚΑΛΑΚΗΣ». newsnowgr.gr. 6 Αυγούστου 2012. Ανακτήθηκε στις 18 Αυγούστου 2016.
3. ↑  «Φτηνά τη γλίτωσε ο Ολυμπιακός στη Βέροια». in.gr. 26 Αυγούστου 2012. Ανακτήθηκε στις 18 Αυγούστου 2016.
4. ↑  «Υπέγραψε ο Δασκαλάκης στον ΟΦΗ». pamesports.gr. 17 Ιουνίου 2012. Αρχειοθετήθηκε από το πρωτότυπο στις 18 Αυγούστου 2016. Ανακτήθηκε στις 18 Αυγούστου 2016.
5. ↑  «Γκατούζο: "Ο καπετάνιος δεν αφήνει το καράβι, όλα ήταν μ@@..ες"». Contra.gr. 20 Σεπτεμβρίου 2014. Ανακτήθηκε στις 14 Ιουλίου 2015.
6. ↑  «"Γκατούζο, είσαι ψεύτης!"». Contra.gr. 22 Σεπτεμβρίου 2014. Ανακτήθηκε στις 14 Ιουλίου 2015.
7. ↑  «Επέστρεψε στον ΟΦΗ ο Δασκαλάκης». sport-fm.gr. 27 Οκτωβρίου 2015. Ανακτήθηκε στις 18 Αυγούστου 2016.
8. ↑  «ΟΦΗ για Δασκαλάκη: «Φεύγει όπως ήρθε, σαν φίλος»». sport-fm.gr. 29 Φεβρουαρίου 2016. Ανακτήθηκε στις 18 Αυγούστου 2016.

Εξωτερικός Σύνδεσμος
--------------------

* Προφίλ στο Onsports.gr